9.3.2007 Den Europæiske Unions Tidende L 69/3 KOMMISSIONENS FORORDNING (EF) Nr. 247/2007 af 8. marts 2007 om ændring af bilag III til Rådets forordning (EF) nr. 318/2006 for produktionsåret 2007/08 KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 10, stk. 1, og ud fra følgende betragtninger: (1) — I bilag III til forordning (EF) nr. 318/2006 fastsættes nationale og regionale kvoter for produktion af sukker, isoglucose og inulinsirup. For produktionsåret 2007/08 skal kvoterne justeres senest sidst i februar 2007. (2) — Justeringerne følger af anvendelsen af artikel 8 og 9 i forordning (EF) nr. 318/2006, i henhold til hvilke der skal tildeles supplerende sukkerkvoter og supplerende isoglucosekvoter. Justeringerne skal foretages under hensyntagen til medlemsstaternes meddelelser, jf. artikel 12 i Kommissionens forordning (EF) nr. 952/2006 af 29. juni 2006 om gennemførelsesbestemmelser til Rådets forordning (EF) nr. 318/2006 for så vidt angår forvalt- ning af det indre marked for sukker og kvoteord- ningen (?). Disse meddelelser er blevet fremsendt til Kommissionen inden den 31. januar 2007, og de vedrører navnlig de supplerende kvoter, som allerede var tildelt, da meddelelsen blev udfærdiget. (3) — Virksomhederne kan anmode om supplerende sukker- kvoter indtil den 30. september 2007. De supplerende isoglucosekvoter tildeles på de af medlemsstaterne fast- satte betingelser. De supplerende kvoter, der tildeles for produktionsåret 2007/08, men som ikke findes i de meddelelser, der er fremsendt inden den 31. januar 2007, vil blive medregnet ved den næste justering af de kvoter, der er fastsat i bilag III til forordning (EF) nr. 318/2006, inden udgangen af februar 2008. (4) — Justeringerne af kvoterne i bilag II til forordning (EF) nr. 318/2006 følger også af anvendelsen af artikel 3 i Rådets forordning (EF) nr. 320/2006 af 20. februar 2006 om en midlertidig ordning for omstrukturering af sukkerindu- strien i Fællesskabet og om ændring af forordning (EF) nr. 1290/2005 om finansiering af den fælles landbrugs- politik (?), i henhold til hvilken der skal ydes omstruktu- reringsstøtte til virksomheder, der giver afkald på deres kvoter. Der bør derfor tages hensyn til de kvoter, der er givet afkald på for produktionsåret 2007/08 inden for rammerne af omstruktureringsordningen. (5) — Bilag II til forordning (EF) nr. 318/2006 bør ændres i overensstemmelse hermed. (6) — Foranstaltningerne i denne forordning er i overensstem- melse med udtalelse fra Forvaltningskomitéen for Sukker — UDSTEDT FØLGENDE FORORDNING: Artikel 1 Bilag III til forordning (EF) nr. 318/2006 erstattes af teksten i bilaget til nærværende forordning. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 8. marts 2007. ()) EUT L 58 af 28.2.2006, s. 1. Senest ændret ved forordning (EF) nr. 2011/2006 (EUT L 384 af 29.12.2006, s. 1). () EUT L 178 af 1.7.2006, s. 39. På Kommissionens vegne Mariann FISCHER BOEL Medlem af Kommissionen (?) EUT L 58 af 28.2.2006, s. 42.